Líkt og fuglarnir eru ferðamenn farnir að leggja leið sína til Djúpavogs enda vorið á næsta leiti . Þó nokkuð af ferðamönnum hafa verið hér það sem af er ári og eru ferðaþjónustuaðilar almennt bjartsýnir á að framundan sé gott ferðamannasumar . Eins og áður , vekur fjölbreytt fuglalíf á svæðinu athygli ferðamanna og nú á dögunum sáust ferðamenn í fuglaskoðunarhúsinu út við ytri Selabryggjur . Á fuglavefnum okkar , www.birds.is má sjá fréttir og myndir af fjölmörgum fuglategundum sem streymt hafa inn á svæðið síðustu vikur . Þar er m.a. skemmtileg mynd af svörtum svani sem nýlega sást við Hvalnesbæinn .